**ZAKLJUČCI S KONSTITUIRAJUĆE SJEDNICE ŠKOLSKOG ODBORA**

**CENTRA ZA ODGOJ I OBRAZOVANJE ČAKOVEC**

**održane dana 17.03.2017.g. s početkom u 17,00 sati**

**Prisutni članovi:** Dinka Žulić, Miroslav Hajdinjak, Maja Markuš-Velicki, Vesna Panić

**Ostali prisutni:** Dragica Benčik **-** ravnateljica

Marta Kranjčec – tajnik/zapisničar

**DNEVNI RED:**

1. Verificiranje i prihvaćanje zapisnika prethodne sjednice Školskog odbora
2. Izvješće predsjedavatelja sjednice o imenovanim članovima Školskog odbora
3. Verifikacija mandata članova Školskog odbora
4. Izbor predsjednika i zamjenika predsjednika Školskog odbora
5. Razno

Dnevni red je jednoglasno prihvaćen.

**Ad1.)** Jednoglasno je prihvaćen zapisnik prethodne sjednice Školskog odbora.

**Ad2.)** Radom konstituirajuće sjednice, do izbora predsjednika, rukovodi najstariji član Školskog odbora, gospođa Dinka Žulić. Predsjedavatelj podnosi izvješće o imenovanim članovima Školskog odbora. Iz reda učitelja i stručnih suradnika u Školski odbor COO Čakovec imenovane su Dinka Žulić i Maja Markuš-Velicki, iz reda radnika Miroslav Hajdinjak, iz reda Vijeća roditelja Marijana Horvat, a Odlukom gradonačelnika Grada Čakovca u Školski odbor COO Čakovec imenovani su Damir Matotek, Smiljana Novak i Vesna Panić.

**Ad3.)** Provjeren je i potvrđen identitet svih imenovanih članova Školskog odbora COO Čakovec.

Predsjedavatelj je obavio verifikaciju mandata imenovanih članova provjerom identiteta pojedinog člana s podacima iz popisa o imenovanju.

**Ad4.)** Za predsjednika Školskog odbora COO Čakovec jednoglasno je javno dizanjem ruku izabrana gospođa Dinka Žulić, a za zamjenika predsjednika Školskog odbora COO Čakovec jednoglasno je javno dizanjem ruku izabrana gospođa Vesna Panić.

**Ad5.)** Školski odbor jednoglasno donosi Odluku o izmjenama i dopunama Statuta Centra za odgoj i obrazovanje Čakovec uz prethodnu suglasnost Osnivača.

Odluka se dostavlja Osnivaču i nalazi u pismohrani škole te se objavljuje na mrežnim stranicama škole.

Ravnateljica obavještava članove Školskog odbora kako je pružanje socijalne usluge poludnevnog boravka u Centru za odgoj i obrazovanje Čakovec od 15.03.2017. godine organizirano u dvije smjene te je s tim datumom na radnom mjestu edukacijskog rehabilitatora, voditelja grupe korisnika socijalne usluge poludnevnog boravka zaposlena Kristina Najman.

Ravnateljica navodi kako je jučer posjetila Centar za socijalnu skrb Čakovec koji je tom prilikom uputio usmenu zamolbu da se u COO Čakovec što prije započne pružati socijalna usluga individualne i grupne psihosocijalne podrške.

Dogovoreno je okvirno vrijeme održavanja sjednica Školskog odbora, koje bi bilo oko podneva.

Statut i ostali važeći pravilnici COO Čakovec biti će proslijeđeni članovima Školskog odbora COO Čakovec.

 Predsjednik Školskog odbora:

 Dinka Žulić, mag.rehab.educ.

U Čakovcu, 17.03.2017.